DEĊIŻJONI TAL-KUMMISSJONI

tat-28 ta' Mejju 2014

li tistabbilixxi l-kriterji ekoloġiċi għall-għoti tal-ekotikketta tal-UE għaż-żebgħa u l-verniċ ta' barra u ta' ġewwa

(notifikata bid-dokument C(2014) 3429)

(Test b'rilevanza għaż-ŻEE)

(2014/312/UE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikulari l-Artikolu 8(2) tiegħu,

Wara li kkonsultat il-Bord tal-Ekotikkettar tal-Unjoni Ewropea,

Billi:

ADOTTAT DIN ID-DEĊIŻJONI:

Artikolu 1

1. Il-grupp ta' prodotti taż-“żebgħa u l-verniċ ta' barra u ta' ġewwa” għandu jinkludi ż-żebgħa u l-verniċ dekorattiv ta' barra u ta' ġewwa, il-likwidi li jlewnu l-injam u l-prodotti relatati, maħsubin għall-użu mill-konsumaturi u u mill-professjonisti, li jaqgħu fil-kamp ta' applikazzjoni tad-Direttiva 2004/42/KE tal-Parlament Ewropew u tal-Kunsill (5).

2. Il-grupp ta' prodotti taż-“żebgħa u l-verniċ ta' barra u ta' ġewwa” għandu jinkludi l-kisi u ż-żebgħa tal-art, il-prodotti taż-żebgħa li jingħataw lewn ħafif mid-distributuri fuq talba tad-dekoraturi li jkunu konsumaturi (u mhux dekoraturi professjonali) u tad-dekoraturi professjonali, sistemi li jagħtu l-lewn, żebgħa dekorattiva f'forma likwida jew bħala pejst li tista' tkun ġiet ikkundizzjonata minn qabel, mogħtija lewn ħafif jew imħejjija mill-manifattur sabiex taqdi l-bżonnijiet tal-konsumaturi, inkluż iż-żebgħa tal-injam, il-likwidi li jlewnu lill-injam u lid-“decking”, il-kisi tal-bini u ż-żebgħa tal-aħħar passata għall-metall, iż-żebgħa tal-ewwel passata u ż-żebgħa ta' taħt tat-tali sistemi ta' prodotti, kif iddefiniti fl-Anness I tad-Direttiva 2004/42/KE.

3. Il-grupp ta' prodotti m'għandux jinkludi l-prodotti li ġejjin:

Artikolu 2

Id-definizzjonijiet li ġejjin għandhom japplikaw għall-finijiet ta' din id-Deċiżjoni:

Artikolu 3

Il-kriterji biex tingħata l-Ekotikketta tal-UE skont ir-Regolament (KE) Nru 66/2010 għal prodott li jinsab fil-grupp ta' prodotti taż-“żebgħa u l-verniċ” kif iddefinit fl-Artikolu 1 ta' din id-Deċiżjoni, u r-rekwiżiti tal-valutazzjoni u l-verifika marbutin magħhom huma stabbiliti fl-Anness.

Artikolu 4

Il-kriterji u r-rekwiżiti tal-valutazzjoni marbutin magħhom stabbiliti fl-Anness għandhom ikunu validi għal erba' snin mid-data tal-adozzjoni ta' din id-Deċiżjoni.

Artikolu 5

Għal raġunijiet amministrattivi, in-numru tal-kodiċi mogħti lill-grupp ta' prodotti taż-“żebgħa u l-verniċ ta' barra u ta' ġewwa” se jkun in-numru “044”.

Artikolu 6

Id-Deċiżjonijiet 2009/543/KE u 2009/544/KE għandhom jitħassru.

Artikolu 7

1. L-applikazzjonijiet għall-Ekotikketta tal-UE għal prodotti li jaqgħu fil-grupp ta' prodotti taż-“żebgħa u l-verniċ” li jitressqu fi żmien xahrejn mid-data tal-adozzjoni ta' din id-Deċiżjoni jistgħu jissejsu jew fuq il-kriterji stabbiliti fid-Deċiżjonijiet 2009/543/KE u 2009/544/KE, jew inkella fuq il-kriterji stabbiliti f'din id-Deċiżjoni. L-applikazzjonijiet għandhom jiġu evalwati skont il-kriterji li jissejsu fuqhom.

2. Il-liċenzji għall-Ekotikketta tal-UE mogħtija skont il-kriterji stabbiliti fid-Deċiżjonijiet 2009/543/KE u 2009/544/KE jistgħu jintużaw għal 12-il xahar mid-data tal-adozzjoni ta' din id-Deċiżjoni.

Artikolu 8

Din id-Deċiżjoni hija indirizzata lill-Istati Membri.

(1) ĠU L 27, 30.1.2010, p. 1.

(2) Id-Deċiżjoni tal-Kummissjoni 2009/543/KE tat-13 ta' Awwissu 2008 li tistabbilixxi l-kriterji ekoloġiċi għall-għoti tal-ekotikketta Komunitarja għaż-żebgħa u l-verniċ ta' barra (ĠU L 181, 14.7.2009, p. 27).

(3) Id-Deċiżjoni tal-Kummissjoni 2009/544/KE tat-13 ta' Awwissu 2008 li tistabbilixxi l-kriterji ekoloġiċi għall-għoti tal-ekotikketta Komunitarja għaż-żebgħa u l-verniċ ta' ġewwa (ĠU L 181, 14.7.2009, p. 39).

(4) Sustanzi bi klassifikazzjonijiet ta' periklu stabbiliti skont ir-Regolament (KE) Nru 1272/2008 tal-Parlament Ewropew u tal-Kunsill (ir-Regolament CLP) (ĠU L 353, 31.12.2008, p. 1).

(5) Id-Direttiva 2004/42/KE tal-Parlament Ewropew u tal-Kunsill tal-21 ta' April 2004 dwar il-limitazzjonijiet ta' emissjonijiet ta' komposizzjonijiet organiċi volatili minħabba l-użu ta' solventi f'ċertu żebgħa u lostri u prodotti ta' lostru mill-ġdid ta' vetturi u li jemenda d-Direttiva 1999/13/KE (ĠU L 143, 30.4.2004, p. 87).

(6) Kif speċifikat fil-punt 8.2.2 tad-dokument bir-referenza FprCEN/TS 16516.

ANNESS

IL-KRITERJI TAL-EKOTIKKETTA TAL-UE U R-REKWIŻITI TAL-VALUTAZZJONI U L-VERIFIKA

Il-kriterji għall-għoti tal-ekotikketta tal-UE għaż-żebgħa u l-verniċ:

1. Il-pigment l-abjad u r-reżistenza għall-għorik waqt il-ħasil

2. Id-diossidu tat-titanju

3. L-effiċjenza fl-użu (a) Ir-rata ta' tixrid (b) Ir-reżistenza għall-ilma (c) L-adeżjoni (d) Il-brix (e) L-effetti tat-temp (f) Il-permeabbiltà tal-fwar tal-ilma (g) Il-permeabbiltà tal-ilma f'forma likwida (h) Ir-reżistenza fungali (i) L-għeluq tat-tixqiq (j) Ir-reżistenza għall-alkali (k) Ir-reżistenza għall-korrużjoni

4. Il-komposti organiċi volatili u l-komposti organiċi semivolatili (il-KOV u l-KOSV)

5. Restrizzjoni tas-sustanzi u t-taħlitiet perikolużi (a) Ir-restrizzjonijiet ġenerali li japplikaw għall-klassifikazzjonijiet ta' periklu u l-frażijiet ta' riskju (b) Restrizzjonijiet li japplikaw għas-Sustanzi ta' Tħassib Serju Ħafna (c) Restrizzjonijiet li japplikaw għal sustanzi perikolużi speċifiċi

6. Tagħrif għall-konsumaturi

7. Tagħrif li jidher fuq l-Ekotikketta tal-UE

Il-kriterji tal-Ekotikketta jirriflettu l-prodotti tas-suq taż-żebgħa u l-verniċ li għandhom l-aħjar prestazzjoni ambjentali. Hemm bżonn ta' standards għoljin tal-kwalità u tal-prestazzjoni għaż-żebgħa sabiex ikun żgurat li l-prodott ikollu ħajja twila u sabiex b'dak il-mod jingħata kontribut biex jitnaqqsu b'mod sinifikanti l-impatti globali taż-żebgħa tul iċ-ċiklu ta' ħajja tal-prodott. Barra minn hekk, il-kriterji għandhom l-għan li jnaqqsu kemm jista' jkun l-użu tas-sustanzi organiċi volatili u tas-sustanzi organiċi semivolatili fit-taħlita li tifforma ż-żebgħa.

Filwaqt li l-użu tal-prodotti kimiċi u r-rilaxx tas-sustanzi li jniġġsu huwa parti mill-proċess ta' produzzjoni, prodott li jkollu l-Ekotikketta tal-UE jipprovdi garanzija lill-konsumatur li dawn is-sustanzi ntużaw biss sal-limitu teknikament possibbli mingħajr ħsara għal kemm dan il-prodott huwa tajjeb għall-użu. Barra minn hekk, il-prodott aħħari taż-żebgħa jew tal-verniċ ma jistax jiġi kklassifikat bħala tossina akuta jew bħala prodott perikoluż għall-ambjent skont il-leġiżlazzjoni Ewropea dwar it-tikkettar tal-prodotti.

Il-kriterji jeskludu, kull fejn ikun possibbli, jew jillimitaw għal ammont minimu l-konċentrazzjoni ta' għadd ta' sustanzi identifikati bħala perikolużi għas-saħħa tal-bniedem u għall-ambjent li jistgħu jintużaw fit-taħlita li tifforma ż-żebgħa u l-verniċ (li hija meħtieġa biex ikun hemm ċerti funzjonijiet u karatteristiċi speċifiċi). Deroga biex sustanza tintuża fi prodotti bl-Ekotikketta tingħata biss f'każijiet fejn it-tali sustanza tkun meħtieġa biex tissodisfa l-aspettattivi tal-prestazzjoni tal-konsumaturi jew ir-rekwiżiti li japplikaw għall-prodott (pereżempju għall-preservazzjoni taż-żebgħa) u fejn ma jkun hemm l-ebda alternattivi disponibbli applikati u ttestjati.

Id-derogi huma evalwati abbażi tal-prinċipju ta' prekawzjoni u tal-evidenza xjentifika u teknika, b'mod speċjali jekk ikunu jeżistu prodotti aktar sikuri fis-suq.

Jista' jintalab li jsiru testijiet fuq il-prodott finali sabiex jiġi stabbilit jekk ikunx hemm sustanzi perikolużi ristretti fih, sabiex il-konsumaturi jingħataw livell għoli ta' assigurazzjoni.

Fejn ikun xieraq, jiġu imposti wkoll kundizzjonijiet stretti fuq it-trattament tas-sustanzi fil-proċessi tal-manifattura taż-żebgħa u l-verniċ sabiex jiġi evitat l-esponiment tal-ħaddiema għal dawn is-sustanzi. Il-verifika tal-konformità mal-kriterji hija mfassla b'tali mod li tipprovdi livell għoli ta' assigurazzjoni għall-konsumaturi, li tirrifletti l-potenzjal prattiku għall-applikanti li jiksbu tagħrif mill-katina tal-provvista u li teskludi l-potenzjal għall-parassitiżmu min-naħa tal-applikanti.

Valutazzjoni u verifika

(a) Rekwiżiti Ir-rekwiżiti speċifiċi tal-valutazzjoni u tal-verifika huma indikati f'kull kriterju. Meta l-applikant jintalab jagħti dikjarazzjonijiet, dokumentazzjoni, analiżi, rapporti tat-testijiet, jew evidenza oħra sabiex juri li hemm konformità mal-kriterji, huwa mifhum li dawn jistgħu jiġu mingħand l-applikant u/jew mingħand il-fornitur/il-fornituri tiegħu u/jew il-fornitur/il-fornituri tagħhom, kif ikun xieraq. Fil-każ ta' bidliet bħal bidliet fil-fornitur jew fit-taħlita li tifforma ż-żebgħa jew fil-każ ta' twessigħ tal-firxa tal-prodotti li jwassal għal bidla fil-mod kif iż-żebgħa u l-verniċ ikunu jikkonformaw ma' kriterju wieħed jew iktar (skont kif ikun rilevanti), id-detentur tal-liċenzja, qabel ma jagħmel kwalunkwe bidla, għandu jibgħat lill-Korp Kompetenti rilevanti t-tagħrif li juri l-konformità kontinwa tal-prodotti kif speċifikat fil-kriterji rilevanti. Fejn ikun xieraq, jistgħu jintużaw metodi ta' ttestjar oħrajn, minbarra dawk indikati għal kull kriterju, jekk dawn ikunu deskritti fil-manwal tal-utenti dwar l-applikazzjoni tal-kriterji tal-Ekotikketta u jekk il-korp kompetenti li jkun qed jivvaluta l-applikazzjoni jaċċetta l-ekwivalenza tagħhom. Il-korpi kompetenti għandhom jirrikonoxxu bi preferenza t-testijiet li jkunu akkreditati skont l-istandard ISO 17025 u l-verifiki mwettqin minn korpi li huma akkreditati skont l-istandard EN 45011 jew standard internazzjonali ekwivalenti. Fejn ikun xieraq, il-korpi kompetenti jistgħu jeħtieġu dokumentazzjoni ta' evidenza u jistgħu jwettqu verifiki indipendenti.

(b) Limiti tal-kejl Sakemm ma jkunx indikat mod ieħor, hija meħtieġa l-konformità mal-kriterji tal-Ekotikketta għas-sustanzi u t-taħlitiet miżjuda apposta, kif ukoll għall-prodotti sekondarji u għall-impuritajiet mill-materja prima, li jkunu jammontaw għal 0.010 % jew iktar skont il-piż tat-taħlita aħħarija.

(c) Il-korp kompetenti għandu jingħata tagħrif dwar it-taħlita eżatta tal-prodott, inklużi l-funzjoni u l-forma fiżika tal-ingredjenti kollha identifikati fil-kriterji, kif ukoll kwalunkwe ingredjent funzjonali ieħor, u l-ammont tagħhom li jiddaħħal fit-taħlita. Għal kull ingredjent għandu jingħata l-isem kimiku, in-numru tal-CAS u l-klassifikazzjoni tal-CLP skont ir-Regolament (KE) Nru 1272/2008. Għandhom jiġu rrappurtati l-ingredjenti kollha identifikati fil-kriterji, kif ukoll kwalunkwe ingredjent funzjonali ieħor u l-impuritajiet magħrufa li jkun hemm fil-prodott f'konċentrazzjonijiet ta' aktar minn 0,010 %, sakemm ma tkunx meħtieġa konċentrazzjoni iktar baxxa għall-konformità mar-rekwiżit ta' deroga. Fejn il-kriterji jirreferu għall-ingredjenti, dawn jinkludu s-sustanzi u l-preparazzjonijiet jew it-taħlitiet. It-tifsiriet tal-kliem “sustanzi” u “taħlitiet” huma mogħtija fl-Artikolu 3 tar-Regolament (KE) Nru 1907/2006 tal-Parlament Ewropew u tal-Kunsill (1) (magħruf bħala “r-Regolament REACH”). L-iskedi tad-dejta dwar is-sikurezza u/jew in-numri tal-CAS u l-klassifikazzjonijiet tal-CLP għal kull ingredjent għandhom jintbagħtu lill-korp kompetenti skont ir-Regolament REACH.

(d) Il-limiti għandhom japplikaw għaż-żebgħa u l-verniċ fil-pakkett tagħhom għall-kriterji kollha, ħlief għall-Kriterju nru 4, msejjaħ “Il-komposti organiċi volatili u l-komposti organiċi semivolatili (il-KOV u l-KOSV)”. F'konformità mad-Direttiva 2004/42/KE, il-limiti tal-KOV għandhom x'jaqsmu mal-prodott li jkun lest għall-użu u b'hekk il-kontenut massimu tal-KOV għandu jitkejjel jew jiġi kkalkulat billi tiġi inkluża kwalunkwe żieda rrakkomandata bħas-sustanzi li jagħtu l-kulur u/jew li jrattbu ż-żebgħa. Għal dan il-kejl jew il-kalkolu, se tkun meħtieġa d-dejta li tingħata mill-fornituri tal-materja prima f'dak li għandu x'jaqsam mal-kontenut tas-solidi, il-kontenut tal-KOV u d-densità tal-prodott. Dan t'hawn fuq japplika wkoll għall-kejl jew il-kalkolu tal-KOSV. Il-korpi kompetenti jistgħu jitolbu li jsiru testijiet għall-KOSV sabiex jiġu vvalidati l-kalkoli.

Il-kriterju nru 1. Il-pigment l-abjad u r-reżistenza għall-għorik waqt il-ħasil

1(a) Ir-rekwiżit minimu għall-kontenut tal-pigment l-abjad

Iż-żebgħa ta' ġewwa għall-ħitan u s-soqfa li għaliha jkun qed jingħad li għandha reżistenza għall-għorik waqt il-ħasil tal-klassi nru 1 jew 2, għandu jkollha kontenut ta' pigment abjad (il-pigmenti l-bojod inorganiċi li jkollhom indiċi rifrattiv ogħla minn 1,8) li jkun daqs il-valuri mogħtija fit-Tabella 1 jew inqas minnhom għal kull metru kwadru ta' saff niexef, b'opaċità ta' 98 %. Għas-sistemi li jagħtu l-lewn, dan ir-rekwiżit japplika biss għaż-żebgħa ta' bażi.

It-Tabella 1

Rabta bejn ir-reżistenza għall-għorik waqt il-ħasil u l-kontenut tad-diossidu tat-titanju (TiO2) għaż-żebgħa ta' ġewwa

Reżistenza għall-għorik waqt il-ħasil Il-limitu fuq ġewwa (fi grammi għal kull metru kwadru) Il-klassi nru 1 40 Il-klassi nru 2 36

Għaż-żebgħa l-oħra kollha, fosthom iż-żebgħa mħallta bil-ġir, iż-żebgħa tas-silikat, iż-żebgħa tal-ewwel passata, iż-żebgħa ta' kontra s-sadid u ż-żebgħa tal-faċċati, il-kontenut ta' pigment abjad (il-pigmenti l-bojod inorganiċi li jkollhom indiċi rifrattiv ogħla minn 1,8) m'għandux jaqbeż is-36 g/m2 għall-prodotti ta' ġewwa u t-38 g/m2 għall-prodotti ta' barra. Fil-każ taż-żebgħa maħsuba kemm għall-użu fuq barra u kemm għall-użu fuq ġewwa għandu japplika l-limitu l-aktar strett.

F'każ li l-prodotti msemmijin hawn fuq jaqgħu taħt l-eżenzjoni indikata fil-parti (b), il-kontenut ta' pigment abjad (il-pigmenti l-bojod inorganiċi li jkollhom indiċi rifrattiv ogħla minn 1,8) m'għandux jaqbeż il-25 g/m2 ta' saff niexef, b'opaċità ta' 98 %.

1(b) Ir-rekwiżit minimu għar-reżistenza għall-għorik waqt il-ħasil (għaż-żebgħa ta' ġewwa biss)

Iż-żebgħa kollha ta' ġewwa għall-ħitan u s-soqfa (iż-żebgħa tal-aħħar passata) għandha tiġi kklassifikata fil-klassi nru 1 jew 2 b'rabta mar-reżistenza għall-għorik waqt il-ħasil skont l-istandards EN 13300 u EN ISO 11998. Dan ir-rekwiżit japplika biss għall-bażijiet għall-għoti ta' lewn ħafif (iż-żebgħa ta' bażi).

Iż-żebgħa ta' ġewwa għall-ħitan u s-soqfa li jkollha kontenut ta' pigment abjad (il-pigmenti l-bojod inorganiċi li jkollhom indiċi rifrattiv ogħla minn 1,8) ta' 25 g/m2 ta' saff niexef jew inqas, b'opaċità ta' 98 % hija eżentata minn dan ir-rekwiżit.

Iż-żebgħa li tkun ingħatat l-ekotikketta u tkun taqa' fil-klassi nru 1 u 2 tar-reżistenza għall-għorik waqt il-ħasil biss jista' jkollha mmarkat fuq it-tikketta jew fi kwalunkwe dokument ieħor tal-kummerċjalizzazzjoni li hija reżistenti għall-għorik waqt il-ħasil.

Valutazzjoni u verifika: għandhom jiġu ssodisfati kemm ir-rekwiżiti mogħtija fil-punt 1(a) u kemm dawk mogħtija fil-punt 1(b). L-applikant għandu jipprovdi dokumentazzjoni li turi li l-kontenut tal-pigmenti l-bojod huwa konformi ma' dan il-kriterju.

L-applikant għandu jipprovdi rapport tat-test skont l-istandard EN 13300 magħmul bil-metodu tal-istandard EN ISO 11198 (Test għat-tnaddif u għar-reżistenza għall-għorik). Għaż-żebgħa għas-soqfa u ż-żebgħa għall-ħitan ta' ġewwa, it-tikketta għall-pakkett, inkluż it-test li jakkumpanjaha, għandha tingħata bħala provi ta' dak li jkun qed jingħad b'rabta mar-reżistenza għall-għorik waqt il-ħasil.

Il-kriterju Nru 2. Il-pigment tad-diossidu tat-titanju

Jekk il-prodott ikun fih aktar minn 3,0 % w/w ta' diossidu tat-titanju, l-emissjonijiet u r-rimi tal-iskart mill-produzzjoni ta' kwalunkwe pigment tad-diossidu tat-titanju li jkun intuża m'għandhomx jaqbżu l-livelli li ġejjin (2):

Għall-proċess tas-sulfat:

— SOx ikkalkulat bħala SO2: 7,0 kilogrammi għal kull tunnellata ta' pigment tat-TiO2;

— L-iskart tas-sulfat: 500 kilogramma għal kull tunnellata ta' pigment tat-TiO2;

Għall-proċess tal-klorur:

— jekk jintuża r-rutil naturali: 103 kilogrammi ta' skart tal-klorur għal kull tunnellata ta' pigment tat-TiO2;

— jekk jintuża r-rutil sintetiku: 179 kilogramma ta' skart tal-klorur għal kull tunnellata ta' pigment tat-TiO2;

— jekk jintużaw il-fdalijiet tal-metall mhux maħdum: 329 kilogramma ta' skart tal-klorur għal kull tunnellata ta' pigment tat-TiO2.

Jekk jintuża aktar minn tip ta' metall mhux maħdum wieħed, il-valuri għandhom japplikaw b'mod proporzjonat mal-kwantità tat-tipi individwali ta' metalli mhux maħdumin użati.

Nota:

L-emissjonijiet ta' SOx japplikaw biss għall-proċess tas-sulfat.

Għad-definizzjoni tal-iskart għandu jintuża l-Artikolu 3 tad-Direttiva 2008/98/KE tal-Parlament Ewropew u tal-Kunsill (3), magħrufa bħala d-Direttiva Qafas dwar l-Iskart. Jekk il-produttur tat-TiO2 jkun jista' jissodisfa l-Artikolu 5 tad-Direttiva Qafas dwar l-Iskart (li jittratta l-produzzjoni tal-prodotti sekondarji) għall-iskart solidu tiegħu, l-iskart għandu jiġi eżentat.

Valutazzjoni u verifika: L-applikant għandu jibgħat dokumentazzjoni ta' evidenza li turi l-konformità tal-produttur tad-diossidu tat-titanju li jkun qed jimmanifattura l-materja prima għall-prodott taż-żebgħa, jew fil-forma ta' dikjarazzjoni ta' nuqqas ta' użu jew fil-forma ta' dikjarazzjoni appoġġata mid-dejta li turi li jkunu tħarsu l-livelli rispettivi tal-emissjonijiet mill-proċessi u tar-rimi tal-iskart.

Il-kriterju Nru 3. L-effiċjenza fl-użu

Sabiex tintwera l-effiċjenza fl-użu taż-żebgħa u l-verniċ, għandhom isiru t-testijiet li ġejjin skont it-tip ta' żebgħa u/jew verniċ, kif indikat fit-Tabella 2:

It-Tabella 2

Ir-rekwiżiti tal-prestazzjoni għat-tipi ta' żebgħa u verniċ differenti

Kriterji Żebgħa u verniċ (u s-sottokategoriji tagħhom, identifikati skont id-Direttiva 2004/42/KE) Żebgħa ta' ġewwa (a, b) Żebgħa ta' barra (c) Żebgħa għat-tirqim u l-kisi (d) Kisi dekorattiv magħqud ta' barra u ta' ġewwa (l) Verniċ u likwidi li jlewnu l-injam (e, f) Żebgħa ta' rendiment li jkun fiha pakkett wieħed u ż-żebgħa għall-kisi tal-art (i) Żebgħa tal-ewwel passata (g) Żebgħa ta' taħt u żebgħa tal-ewwel passata (h) 3(a) Rata ta' tixrid (għaż-żebgħa l-bajda u għaż-żebgħa ta' kulur ċar biss, inkluża ż-żebgħa ta' bażi l-bajda li tintuża fis-sistemi li jagħtu l-lewn) — l-istandard ISO 6504/1 8 m2/L 4 m2/L (għaż-żebgħa elastomerika) 6 m2/L (għaż-żebgħa tal-bini) 6 m2/L għall-prodotti ta' barra 8 m2/L għall-prodotti ta' ġewwa 1 m2/L — 6 m2/L għall-prodotti ta' barra 8 m2/L għall-prodotti ta' ġewwa 6 m2/L (mingħajr opaċità) 8 m2/L (bl-opaċità) 6 m2/L (mingħajr opaċità) 8 m2/L (bl-opaċità) 3(b) Reżistenza għall-ilma — l-istandard ISO 2812-3 — — — — Reżistenti għall-ilma Reżistenti għall-ilma — — 3(c) Adeżjoni — l-istandard EN 24624 — — — — Marka ta' 2 1.5 MPa (għaż-żebgħa tal-bini) 1.5 MPa (għaż-żebgħa tal-bini) 3(d) Il-brix – l-istandard EN ISO 7784-2 — — — — — 70 mg ta' telf tal-piż — — 3(e) L-effetti tat-temp — l-istandard EN 11507 jew EN 927-6 — 1000 siegħa 1000 siegħa (fuq barra) 1000 siegħa (fuq barra) 1000 siegħa (fuq barra) 1000 siegħa (fuq barra) — — 3(f) Permeabbiltà tal-fwar tal-ilma (4) – l-istandard EN ISO 7783 — Klassi nru II jew aħjar — Klassi nru II jew aħjar (għaż-żebgħa ta' barra) — — — — 3(g) Permeabbiltà tal-ilma f'forma likwida (4) — Fejn isiru l-pretensjonijiet, il-klassi nru III — Klassi nru II jew aħjar (għaż-żebgħa ta' barra) — — — — – l-istandard EN 1062-3 Għall-prodotti l-oħra kollha, il-klassi nru II jew aħjar 3(h) Reżistenza fungali (4)– l-istandard EN 15457 — Klassi nru 1 jew inqas (għaż-żebgħa tal-bini jew tal-injam) Klassi nru 0 (għall-prodotti għall-injam għal fuq barra) Klassi nru 1 jew inqas (għaż-żebgħa ta' barra) — — — — 3(h) Reżistenza għall-alka l-istandard EN 15458 (4) — Klassi nru 1 jew inqas (għaż-żebgħa tal-bini jew tal-injam) Klassi nru 0 (għall-prodotti għall-injam għal fuq barra) Klassi nru 1 jew inqas (għaż-żebgħa ta' barra) — — — — 3(i) L-għeluq tat-tixqiq (4) – l-istandard bEN 1062-7 — A1 (għaż-żebgħa elastomerika biss) — — — — — — 3(j) Reżistenza għall-alkali l-istandard ISO 2812-4 — Iż-żebgħa tal-bini — — — — Iż-żebgħa ta' barra għall-bini Iż-żebgħa ta' barra għall-bini 3(k) Reżistenza għall-korrużjoni (4) — Iż-żebgħa ta' kontra s-sadid Iż-żebgħa ta' kontra s-sadid — — Iż-żebgħa ta' kontra s-sadid Iż-żebgħa ta' kontra s-sadid Iż-żebgħa ta' kontra s-sadid l-istandards EN ISO 12944-2 u 12944-6 u l-istandards ISO 9227, ISO 4628-2 u 4628-3 It-tligħ ta' bżieżaq fiż-żebgħa: ≥ daqs 3/densità 3 It-trobbija tas-sadid: ≥ Ri2 It-tligħ ta' bżieżaq fiż-żebgħa: ≥ daqs 3/densità 3 It-trobbija tas-sadid: ≥ Ri2 It-tligħ ta' bżieżaq fiż-żebgħa: ≥ daqs 3/densità 3 It-trobbija tas-sadid: ≥ Ri2 It-tligħ ta' bżieżaq fiż-żebgħa: ≥ daqs 3/densità 3 It-trobbija tas-sadid: ≥ Ri2 It-tligħ ta' bżieżaq fiż-żebgħa: ≥ daqs 3/densità 3 It-trobbija tas-sadid: ≥ Ri2

3(a) Rata ta' tixrid

Ir-rekwiżit tar-rata ta' tixrid għandu japplika biss għaż-żebgħa l-bajda u għaż-żebgħa ta' kulur ċar. Għaż-żebgħa li tkun disponibbli f'aktar kuluri, ir-rata ta' tixrid għandha tapplika għal dik li jkollha l-iktar kulur ċar.

Iż-żebgħa l-bajda u ż-żebgħa ta' kulur ċar (inkluż iż-żebgħa tal-aħħar passata u ż-żebgħa intermedjarja) għandu jkollhom rata ta' tixrid (f'qawwa opaċizzanti ta' 98 %) ta' mill-inqas 8 m2 għal kull litru tal-prodott fil-każ taż-żebgħa ta' ġewwa u ta' 6 m2 fil-każ taż-żebgħa ta' barra. Il-prodotti kkummerċjalizzati kemm għall-użu fuq barra u kemm għall-użu fuq ġewwa — għandu jkollhom rata ta' tixrid (f'qawwa opaċizzanti ta' 98 %) ta' mill-inqas 8 m2 għal kull litru.

Għas-sistemi li jagħtu l-lewn, dan il-kriterju japplika biss għall-bażi l-bajda (il-bażi li jkun fiha l-akbar ammont ta' TiO2). F'każijiet fejn il-bażi l-bajda ma tkunx tista' tilħaq dan ir-rekwiżit, il-kriterju se jkun intlaħaq wara li jingħata lewn ħafif lill-bażi l-bajda sabiex jiġi prodott il-kulur standard RAL 9010.

Għaż-żebgħa li tkun parti minn sistema li tagħti l-lewn, l-applikant għandu javża lill-utent aħħari fuq il-pakkett tal-prodott u fuq il-POS dwar liema kulur jew liema żebgħa tal-ewwel passata/żebgħa ta' taħt (jekk possibbli li tkun ingħatat l-Ekotikketta Komunitarja) għandha tintuża bħala l-kisi tal-bażi qabel ma jiġi applikat il-kulur iktar skur.

Iż-żebgħa trasparenti u semitrasparenti tal-ewwel passata u ta' taħt għandu jkollha rata ta' tixrid ta' mill-inqas 6 m2 u dik li jkollha l-opaċità għandu jkollha rata ta' mill-inqas 8 m2. Iż-żebgħa opaka tal-ewwel passata li jkollha karatteristiċi speċifiċi sabiex tibblokka/tissiġilla u tippenetra/tgħaqqad u ż-żebgħa tal-ewwel passata li jkollha karatteristiċi speċjali ta' adeżjoni għandu jkollha rata ta' tixrid ta' mill-inqas 6 m2 għal kull litru tal-prodott.

Il-kisi dekorattiv magħqud (żebgħa li hi ddiżinjata speċjalment sabiex toħloq effett dekorattiv tridimensjonali u li għalhekk hija kkaratterizzata minn kisja magħquda ħafna), b'mod alternattiv, għandu jkollu rata ta' tixrid ta' 1 m2 għal kull kilogramm tal-prodott.

Iż-żebgħa elastomerika opaka għandu jkollha rata ta' tixrid ta' mill-inqas 4 m2 għal kull litru tal-prodott.

Dan ir-rekwiżit ma japplikax għall-verniċ, għal-lażuri (il-likwidi li jlewnu l-injam), għaż-żebgħa trasparenti ta' adeżjoni tal-ewwel passata jew għal kwalunkwe kisi trasparenti ieħor.

Valutazzjoni u verifika: L-applikant għandu jipprovdi rapport tat-test magħmul bil-metodu tal-istandard ISO 6504/1 (Iż-żebgħa u l-verniċ — id-determinazzjoni tal-qawwa opaċizzanti — Il-Parti nru 1: il-metodu Kubelka-Munk għaż-żebgħa l-bajda u ż-żebgħa ta' kulur ċar) jew 6504/3 (Il-Parti nru 3: id-determinazzjoni tal-proporzjon tal-kuntrast (l-opaċità) għaż-żebgħa ta' kulur ċar f'rata fissa ta' tixrid), jew bil-metodu NF T 30 073 għaż-żebgħa ddiżinjata speċjalment sabiex toħloq effett dekorattiv tridimensjonali u kkaratterizzata minn kisja magħquda ħafna. Għall-bażijiet użati fil-manifattura ta' prodotti li jkunu ngħataw lewn ħafif li ma jkunux evalwati skont ir-rekwiżiti msemmijin hawn fuq, l-applikant għandu juri evidenza dwar kif l-utent aħħari se jkun avżat biex juża żebgħa tal-ewwel passata u/jew żebgħa ta' taħt griża (jew ta' kulur ieħor rilevanti) qabel ma juża l-prodott.

3(b) Reżistenza għall-ilma

Il-verniċ u l-kisi u ż-żebgħa tal-art kollha għandu jkollhom reżistenza għall-ilma, kif stabbilit bl-istandard ISO 2812-3, hekk li wara li jkunu esposti għalih għal 24 siegħa u jkollhom 16-il siegħa biex jinxfu, ma jkollhom l-ebda tibdil fil-lostru jew fil-kulur.

Valutazzjoni u verifika: L-applikant għandu jipprovdi rapport tat-test magħmul bil-metodu tal-istandard ISO 2812-3.

3(c) Adeżjoni

F'każ fejn is-saħħa tal-koeżjoni tal-wiċċ li jrid jinżebagħ tkun inqas mis-saħħa ta' adeżjoni taż-żebgħa, iż-żebgħa tal-ewwel passata tal-bini għall-użu fuq barra, miżjuda bil-pigment, għandha tgħaddi mit-test tal-qligħ (“pull-off”) tal-istandard EN 24624 (ISO 4624), mill-bqija l-adeżjoni taż-żebgħa trid tkun ogħla mill-valur ta' 1,5 MPa li fih prodott ikun għadda mit-test.

Il-kisi tal-art, iż-żebgħa tal-art, iż-żebgħa ta' taħt tal-art, iż-żebgħa tal-ewwel passata tal-bini għall-użu fuq ġewwa u ż-żebgħa ta' taħt tal-metall u tal-injam għandhom iġibu marka ta' 2 jew inqas fit-test tal-istandard EN 2409 għall-adeżjoni.

Iż-żebgħa trasparenti tal-ewwel passata mhix inkluża f'dan ir-rekwiżit.

L-applikant għandu jevalwa ż-żebgħa tal-ewwel passata u/jew iż-żebgħa tal-aħħar passata waħedhom jew it-tnejn li huma f'daqqa. Meta ż-żebgħa tal-aħħar passata tkun qed tiġi ttestjata waħedha, dan se jitqies bħala l-agħar każ possibbli f'dak li għandu x'jaqsam mal-adeżjoni.

Valutazzjoni u verifika: L-applikant għandu jipprovdi rapport tat-test magħmul bil-metodu tal-istandard EN ISO 2409 jew EN 24624 (ISO 4624), kif applikabbli.

3(d) Il-brix

Il-kisi u ż-żebgħa tal-art għandu jkollhom reżistenza għall-brix li ma taqbiżx is-70 mg ta' telf tal-piż wara 1000 ċiklu ta' ttestjar b'piż ta' 1000 gm u rota tas-CS10 skont l-istandard EN ISO 7784-2.

Valutazzjoni u verifika: L-applikant għandu jipprovdi rapport tat-test magħmul bil-metodu tal-istandard EN ISO 7784-2 li juri l-konformità ma' dan il-kriterju.

3(e) Effetti tat-temp (għaż-żebgħa u l-verniċ ta' barra)

Iż-żebgħa tal-aħħar passata għall-bini u ż-żebgħa tal-aħħar passata għall-injam u għall-metall, inkluż il-verniċ, għandhom ikunu esposti għall-effetti artifiċjali tat-temp f'apparat li jinkludi lampi fluworexxenti tal-UV u l-kondensazzjoni jew raxx tal-ilma skont l-istandard ISO 11507. Dawn għandhom ikunu esposti għall-kundizzjonijiet ta' ttestjar għal 1000 siegħa. Il-kundizzjonijiet ta' ttestjar huma: UVA 4 sigħat/60 °C + umdità 4 sigħat/50 oC.

B'mod alternattiv, iż-żebgħa tal-aħħar passata u l-verniċ għall-injam li jkunu għall-użu fuq barra għandhom ikunu esposti għall-effetti tat-temp għal 1000 siegħa fl-apparat tal-effetti aċċellerati tat-temp QUV b'esponiment ċikliku bir-radjazzjoni tal-UV(A) u bit-tifrix tal-isprej skont l-istandard EN 927-6.

Skont l-istandard ISO 7724 3, it-tibdil fil-kulur tal-kampjuni li jkunu esposti għall-effetti tat-temp ma għandux ikun ta' iktar minn ΔΕ * = 4. Dan ma japplikax għall-bażijiet u l-verniċ.

It-tnaqqis fil-lostru tal-verniċ u ż-żebgħa li jleqqu li jkunu esposti għall-effetti tat-temp ma għandux ikun ta' iktar minn 30 % tal-valur inizjali tiegħu u għandu jitkejjel billi jintuża l-istandard ISO 2813. Dan ir-rekwiżit ma japplikax għaż-żebgħa matta u nofsha tleqq tal-aħħar passata (5) li jkollha valur inizjali tal-lostru ta' inqas minn 60 % f'angolu tal-inċidenza ta' 60 grad.

Għall-kisi tal-aħħar passata tal-bini u għaż-żebgħa tal-aħħar passata għall-injam u għall-metall (fejn ikun applikabbli), it-tfarfir tal-kulur għandu jkun ittestjat bil-metodu tal-istandard EN ISO 4628-6 wara li l-kampjuni jkunu ġew esposti għall-effetti tat-temp. Il-kisi għandu jġib marka ta' 1.5 jew marka aħjar (0.5 jew 1.0) f'dan it-test. Fl-istandard hemm referenzi illustrati.

Il-parametri li ġejjin ukoll għandhom ikunu evalwati għall-kisi tal-aħħar passata tal-bini u għaż-żebgħa tal-aħħar passata għall-injam u għall-metall wara li l-kampjuni jkunu ġew esposti għall-effetti tat-temp:

it-twaqqigħ ta' frak taż-żebgħa skont l-istandard ISO 4628-5; densità tal-farka ta' 2 jew inqas, daqs tal-farka ta' 2 jew inqas;

it-tixqiq taż-żebgħa skont l-istandard ISO 4628-4; ammont tat-tixqiq ta' 2 jew inqas, daqs tat-tixqiqa ta' 3 jew inqas;

it-tligħ ta' bżieżaq fiż-żebgħa skont l-istandard ISO 4628-2; densità tat-tligħ ta' 3 jew inqas, daqs tal-biċċa l-imtella' ta' 3 jew inqas.

It-testijiet għandhom isiru fuq il-bażi għall-għoti ta' lewn ħafif.

Valutazzjoni u verifika: L-applikant għandu jipprovdi rapporti tat-test magħmul jew bl-użu tal-istandard ISO 11507 skont il-parametri speċifikati, jew bl-użu tal-istandard EN 927-6, jew tat-tnejn li huma. L-applikant għandu jipprovdi rapporti tat-testijiet magħmulin bl-użu tal-istandard EN ISO 4628-2, 4, 5 u 6 u rapport tat-test skont l-istandard ISO 7724-3 fejn ikun applikabbli.

3(f) Permeabbiltà tal-fwar tal-ilma

Fejn ikun qed jingħad li ż-żebgħa ta' barra għall-bini u għal fuq il-konkos tħalli l-arja tgħaddi minnha, iż-żebgħa għandha tiġi kklassifikata skont l-istandard EN 1062-1 fil-klassi nru II (permeabbiltà medja tal-fwar) jew fi klassi aħjar skont il-metodu ta' ttestjar tal-istandard EN ISO 7783.

Minħabba l-għadd kbir ta' kuluri potenzjali għall-ilwien ħfief, dan il-kriterju se jkun illimitat għall-ittestjar taż-żebgħa ta' bażi użata.

Valutazzjoni u verifika: L-applikant għandu jipprovdi rapport tat-test magħmul bil-metodoloġija tal-istandard EN ISO 7783 u klassifikazzjoni skont l-istandard EN 1062-1.

3(g) Permeabbiltà tal-ilma f'forma likwida

Fejn ikun qed jingħad li ż-żebgħa ta' barra għall-bini u għal fuq il-konkos ma tħallix l-ilma jidħol jew li hi elastomerika, il-kisi għandu jiġi kklassifikat skont l-istandard EN 1062-1 fil-klassi nru III (permeabbiltà baxxa tal-likwidu) skont il-metodu tal-istandard EN 1062-3.

Minħabba l-għadd kbir ta' kuluri potenzjali għall-ilwien ħfief, dan il-kriterju se jkun illimitat għall-ittestjar taż-żebgħa ta' bażi użata.

Iż-żebgħa tal-bini l-oħra kollha għandha tiġi kklassifikata skont l-istandard EN 1062-1 fil-klassi nru II (permeabbiltà medja tal-likwidu) jew fi klassi aħjar skont il-metodu ta' ttestjar tal-istandard EN 1062-3.

Valutazzjoni u verifika: L-applikant għandu jipprovdi rapport tat-test magħmul bil-metodoloġija tal-istandard EN 1062-3 u klassifikazzjoni skont l-istandard EN 1062-1.

3(h) Ir-reżistenza fungali u għall-alka

Fejn ikun qed jingħad li ż-żebgħa tal-aħħar passata għall-bini u ż-żebgħa tal-injam li jkunu għall-użu fuq barra għandhom karatteristiċi ta' kontra l-fungi u l-alka, u skont il-PT7 tar-Regolament (UE) Nru 528/2012 tal-Parlament Ewropew u tal-Kunsill (6) dwar il-prodotti bijoċidali, għandhom jiġu stabbiliti r-rekwiżiti li ġejjin bl-użu tal-istandards EN 15457 u EN 15458.

Iż-żebgħa tal-bini għandu jkollha marka tal-klassi nru 1 jew inqas (1 jew 0) għar-reżistenza fungali (jiġifieri jkollha kopertura fungali ta' inqas minn 10 %) u marka tal-klassi nru 1 jew inqas għar-reżistenza għall-alka.

Iż-żebgħa tal-injam għandu jkollha marka ta' 0 għar-reżistenza fungali u 0 għar-reżistenza għall-alka.

Minħabba l-għadd kbir ta' kuluri possibbli għall-ilwien ħfief, dan il-kriterju se jkun illimitat għall-ittestjar taż-żebgħa ta' bażi użata.

Valutazzjoni u verifika: L-applikant għandu jipprovdi rapport tat-test magħmul bil-metodoloġija tal-istandards EN 15457 u EN 15458.

3(i) Għeluq tat-tixqiq

Fejn ikun qed jingħad li ż-żebgħa tal-bini (jew għal fuq il-konkos) għandha karatteristiċi elastomeriċi, din iż-żebgħa għandha tkun ikklassifikata tal-inqas bħala A1 fi 23 °C skont l-istandard EN 1062.

Minħabba l-għadd kbir ta' kuluri potenzjali għall-ilwien ħfief, dan il-kriterju se jkun illimitat għall-ittestjar taż-żebgħa ta' bażi użata.

Valutazzjoni u verifika: L-applikant għandu jipprovdi rapport tat-test magħmul bil-metodoloġija tal-istandard DIN EN 1062-7.

3(j) Reżistenza għall-alkali

Iż-żebgħa tal-bini u ż-żebgħa tal-ewwel passata m'għandhom juru l-ebda ħsara li tidher meta l-kisi jkun immarkat għal 24 siegħa b'soluzzjoni ta' 10 % tan-NaOH skont il-metodu tal-istandard ISO 2812-4. L-evalwazzjoni ssir wara perjodu ta' rkupru ta' 24 siegħa biex jinxfu.

Valutazzjoni u verifika: L-applikant għandu jipprovdi rapport tat-test magħmul bil-metodoloġija tal-istandard ISO 2812-4.

3(k) Reżistenza għall-korrużjoni

Għandhom jiġu applikati tensjonijiet simulati tal-korrużjoni fuq wiċċ li jrid jinżebagħ sabiex issir klassifikazzjoni skont il-kategorija jew il-kategoriji adattati tal-korrużjoni atmosferika mogħtija fl-istandard EN ISO 12944-2 u l-proċeduri tat-testijiet relatati magħhom speċifikati fl-istandard EN ISO 12944-6. Iż-żebgħa ta' kontra s-sadid għall-uċuħ tal-azzar li jridu jinżebgħu għandha tiġi ttestjata wara 240 siegħa ta' sprej tal-melħ skont l-istandard ISO 9227. Ir-riżultati għandhom jiġu kklassifikati bl-użu tal-istandard ISO 4628-2 għat-tligħ ta' bżieżaq fiż-żebgħa u tal-istandard ISO 4628-3 għat-trobbija tas-sadid. Iż-żebgħa għandha ġġib riżultat li ma jkunx agħar minn 3 għad-daqs u għad-densità fil-każ tat-tligħ ta' bżieżaq fiż-żebgħa u li ma jkunx agħar minn Ri2 fit-test għat-trobbija tas-sadid.

Valutazzjoni u verifika: L-applikant għandu jipprovdi r-rapporti tat-testijiet u tal-klassifikazzjoni sabiex jikkonferma l-konformità ma' dan il-kriterju.

Il-kriterju nru 4. Kontenut tal-komposti organiċi volatili u tal-komposti organiċi semivolatili (il-KOV u l-KOSV)

Il-kontenut massimu tal-komposti organiċi volatili (il-KOV) u tal-komposti organiċi semivolatili (il-KOSV) m'għandux jaqbeż il-limiti mogħtija fit-Tabella 3.

Il-kontenut tal-KOV u tal-KOSV għandu jiġi stabbilit għall-prodott li jkun lest għall-użu u għandu jinkludi kwalunkwe żieda rrakkomandata għal qabel l-użu bħas-sustanzi li jagħtu l-kulur u/jew li jrattbu ż-żebgħa.

Il-prodotti li jkollhom kontenut tal-KOV li jkun skont il-limiti mogħtija fit-Tabella 3 jista' jkollhom fuqhom il-kliem “kontenut imnaqqas ta' KOV” u l-kontenut tal-KOV mogħti fi grammi għal kull litru ħdejn l-Ekotikketta.

It-Tabella 3

Limiti tal-kontenut tal-KOV u tal-kontenut tal-KOSV

Deskrizzjoni tal-prodott (u indikazzjoni tas-sottokategorija tiegħu skont id-Direttiva 2004/42/KE) Limiti tal-KOV (fi grammi għal kull litru, inkluż l-ilma) Limiti tal-KOSV (fi grammi għal kull litru, inkluż l-ilma) a. Iż-żebgħa matta ta' ġewwa għall-ħitan u s-soqfa (Lostru < 25 f'60°) 10 30 (7)/40 (8) b. Iż-żebgħa li tleqq ta' ġewwa għall-ħitan u s-soqfa (Lostru > 25 f'60°) 40 30 (7)/40 (8) c. Iż-żebgħa għall-ħitan ta' barra ta' wiċċ li jrid jinżebagħ li jkun minerali 25 40 d. Iż-żebgħa għat-tirqim u l-kisi, minn barra u minn ġewwa, għall-injam u l-metall 80 50 (7)/60 (8) e. Il-verniċ u l-likwidi li jlewnu l-injam għat-tirqim ta' ġewwa, inklużi l-likwidi li jlewnu l-injam opaki 65 30 e. Il-verniċ u l-likwidi li jlewnu l-injam għat-tirqim ta' barra, inklużi l-likwidi li jlewnu l-injam opaki 75 60 f. Il-likwidi li jlewnu l-injam ta' barra u ta' ġewwa b'binja minima 50 30 (7)/40 (8) g. Iż-żebgħa tal-ewwel passata 15 30 (7)/40 (8) h. Iż-żebgħa tal-ewwel passata li tgħaqqad 15 30 (7)/40 (8) i. Il-kisi ta' rendiment li jkun fih pakkett wieħed 80 50 (7)/60 (8) j. Il-kisi ta' rendiment reattiv li jkun fih żewġ pakketti u jkun għal użu aħħari speċifiku eżempju għall-art 80 50 (7)/60 (8) l. Il-kisi b'effett dekorattiv 80 50 (7)/60 (8) Iż-żebgħa ta' kontra s-sadid 80 60

Il-kontenut tal-KOV għandu jiġi stabbilit jew permezz ta' kalkolu bbażat fuq l-ingredjenti u l-materja prima jew billi jintużaw il-metodi mogħtija fl-istandard ISO 11890-2 jew, b'mod alternattiv, billi jintużaw il-metodi mogħtija fl-istandard ISO 17895 għall-prodotti li jkollhom kontenut tal-KOV ta' inqas minn 1,0 grammi għal kull litru. Il-kontenut tal-KOSV għandu jiġi stabbilit billi jintuża l-metodu mogħti fl-istandard ISO 11890-2. L-indikaturi mogħtija fit-Tabella 4 għandhom jintużaw bħala l-bażi għad-delimitazzjoni tar-riżultati tal-kromatografija b'fażi gassuża għall-KOSV. Fil-każ ta' prodotti użati kemm fuq barra u kemm fuq ġewwa, għandhom jipprevalu l-valuri ta' limitu l-iktar stretti għall-KOSV għaż-żebgħa ta' ġewwa.

It-Tabella 4

Il-komposti tal-indikaturi li għandhom jintużaw biex jiġi stabbilit il-kontenut tal-KOSV

Sistemi b'polarità (prodotti tal-kisi li jinġarru mill-ilma) Sistemi mingħajr polarità (prodotti tal-kisi li jinġarru mis-solventi) KOSV L-adipat tad-dietil (C10H18O4) sal-palmitat tal-metil (C17H34O2) In-n-tetradekan (C14H30) san-n-Dokosan (C22H46)

Valutazzjoni u verifika: Għall-kontenut tal-KOV tal-prodott li jkun lest għall-użu, l-applikant għandu jipprovdi jew rapport tat-test magħmul bil-metodi mogħtija fl-istandard ISO 11890-2 jew fl-istandard ISO 17895 li juri l-konformità jew dikjarazzjoni ta' konformità appoġġata minn kalkoli bbażati fuq l-ingredjenti u l-materja prima taż-żebgħa.

Għall-kontenut tal-KOSV tal-prodott li jkun lest għall-użu, l-applikant għandu jipprovdi jew rapport tat-test magħmul bil-metodu mogħti fl-istandard ISO 11890-2 jew dikjarazzjoni ta' konformità appoġġata minn kalkoli bbażati fuq l-ingredjenti u l-materja prima taż-żebgħa. It-test għandu jitwettaq b'referenza għall-indikaturi speċifikati fit-Tabella 4 u fil-Manwal tal-utenti dwar il-kriterji. Fuq talba ta' Korp Kompetenti, l-applikanti jistgħu jintalbu jivvalidaw il-kalkoli billi jużaw il-metodu tat-test speċifikat.

Il-kriterju nru 5. Restrizzjoni tas-sustanzi u t-taħlitiet perikolużi

Il-prodott aħħari m'għandux ikun fih sustanzi u taħlitiet perikolużi skont ir-regoli stabbiliti fis-sottokriterji li ġejjin li japplikaw:

— għall-klassifikazzjonijiet ta' periklu u l-frażijiet ta' riskju;

— għas-sustanzi ta' Tħassib Serju Ħafna;

— għal sustanzi elenkati speċifiċi oħrajn.

Jeħtieġ li l-applikanti jagħtu provi li t-taħlita aħħarija tal-prodott hija konformi mar-rekwiżiti ġenerali tal-valutazzjoni u l-verifika u ma' kwalunkwe rekwiżit ieħor mogħti fl-Appendiċi.

5(a) Restrizzjonijiet ġenerali għall-klassifikazzjonijiet ta' periklu u l-frażijiet ta' riskju

It-taħlita aħħarija tal-prodott, inklużi l-ingredjenti kollha miżjudin apposta li jkun hemm fiha f'konċentrazzjoni ta' iktar minn 0,010 %, m'għandhiex tinkludi, sakemm ma jkunx hemm deroga apposta għal hekk fl-Appendiċi 1, sustanzi jew taħlitiet li huma kklassifikati bħala tossiċi, perikolużi għall-ambjent, sensitizzaturi respiratorji jew tal-ġilda, jew karċinoġeni, mutaġeni jew tossiċi għar-riproduzzjoni skont ir-Regolament (KE) Nru 1272/2008 jew id-Direttiva tal-Kunsill 67/548/KEE (9) u kif interpretat skont id-dikjarazzjonijiet ta' periklu u l-frażijiet ta' riskju elenkati fit-Tabella 5 ta' dan il-kriterju.

It-Tabella 5

Klassifikazzjonijiet ta' periklu ristretti u t-tqassim tagħhom f'kategoriji

Tossiċità akuta Kategoriji 1 u 2 Kategorija 3 H300 Fatali jekk jinbela' (R28) H301 Tossiku jekk jinbela' (R25) H310 Fatali jekk imiss mal-ġilda (R27) H311 Tossiku jekk imiss mal-ġilda (R24) H330 Fatali jekk jinxtamm (R23/26) H331 Tossiku jekk jinxtamm (R23) H304 Jista' jkun fatali jekk jinbela' u jidħol fil-pajpijiet tan-nifs (R65) EUH070 Tossiku jekk imiss mal-għajnejn (R39/41) Tossiċità speċifika għal organi ta' mira Kategorija 1 Kategorija 2 H370 Jagħmel ħsara lill-organi (R39/23, R39/24, R39/25, R39/26, R39/27, R39/28) H371 Jista' jikkawża ħsara lill-organi (R68/20, R68/21, R68/22) H372 Jagħmel ħsara lill-organi (R48/25, R48/24, R48/23) H373 Jista' jikkawża ħsara lill-organi (R48/20, R48/21, R48/22) Sensitizzazzjoni respiratorja u tal-ġilda Kategorija 1 A Kategorija 1B H317: Jista' jikkawża reazzjoni allerġika tal-ġilda (R43) H317: Jista' jikkawża reazzjoni allerġika tal-ġilda (R43) H334: Jista' jikkawża sintomi ta' allerġija jew ta' ażma jew diffikultajiet biex jittieħed in-nifs jekk jinxtamm (R42) H334: Jista' jikkawża sintomi ta' allerġija jew ta' ażma jew diffikultajiet biex jittieħed in-nifs jekk jinxtamm (R42) Karċinoġenu, mutaġenu jew tossiku għar-riproduzzjoni Kategoriji 1 A u 1B Kategorija 2 H340 Jista' jikkawża difetti ġenetiċi (R46) H341 Suspettat li jikkawża difetti ġenetiċi (R68) H350 Jista' jikkawża l-kanċer (R45) H351 Suspettat li jikkawża l-kanċer (R40) H350i Jista' jikkawża l-kanċer jekk jittieħed bin-nifs (R49) H360F Jista' jagħmel ħsara lill-fertilità (R60) H361f Suspettat li jagħmel ħsara lill-fertilità (R62) H360D Jista' jagħmel ħsara lit-tarbija li għadha fil-ġuf (R61) H361d Suspettat li jagħmel ħsara lit-tarbija li għadha fil-ġuf (R63) H360FD Jista' jagħmel ħsara lill-fertilità. Jista' jagħmel ħsara lit-tarbija li għadha fil-ġuf (R60, R60/61) H361fd Suspettat li jagħmel ħsara lill-fertilità. Suspettat li jagħmel ħsara lit-tarbija li għadha fil-ġuf (R62/63) H360Fd Jista' jagħmel ħsara lill-fertilità. Suspettat li jagħmel ħsara lit-tarbija li għadha fil-ġuf (R60/63) H362 Jista' jagħmel ħsara lit-tfal imreddgħa (R64) H360Df Jista' jagħmel ħsara lit-tarbija li għadha fil-ġuf. Suspettat li jagħmel ħsara lill-fertilità (R61/62) Perikoluż għall-ambjent akkwatiku Kategoriji 1 u 2 Kategoriji 3 u 4 H400 Tossiku ħafna għall-organiżmi akkwatiċi (R50) H412 Jagħmel ħsara lill-organiżmi akkwatiċi b'mod li jħalli effetti dejjiema (R52/53) H410 Tossiku ħafna għall-organiżmi akkwatiċi b'mod li jħalli effetti dejjiema (R50/53) H413 Jista' jikkawża effetti ta' ħsara dejjiema lill-organiżmi akkwatiċi (R53) H411 Tossiku għall-organiżmi akkwatiċi b'mod li jħalli effetti dejjiema (R51/53) Perikoluż għas-saff tal-ożonu EUH059 Perikoluż għas-saff tal-ożonu (R59)

Ir-regoli tal-klassifikazzjoni l-aktar riċenti adottati mill-Unjoni għandhom jieħdu preċedenza fuq il-klassifikazzjonijiet ta' periklu u l-frażijiet ta' riskju elenkati. Għalhekk, skont l-Artikolu 15 tar-Regolament (KE) Nru 1272/2008, l-applikanti għandhom jiżguraw li l-klassifikazzjonijiet ikunu bbażati fuq ir-regoli l-aktar riċenti dwar il-klassifikazzjoni, it-tikkettar u l-imballaġġ tas-sustanzi u t-taħlitiet.

Jeħtieġ li l-applikanti jikkalkulaw il-klassifikazzjoni ta' periklu tal-prodott aħħari taż-żebgħa sabiex juru l-konformità tal-prodott. Dan għandu jkun skont il-metodoloġiji għall-klassifikazzjoni tat-taħlitiet mogħtija fir-Regolament (KE) Nru 1272/2008 u fil-leġiżlazzjoni kollha li temendah. It-Tabella 6 tagħti l-ekwivalenza bejn il-klassifikazzjonijiet tat-taħlitiet skont id-Direttiva 67/548/KEE dwar is-sustanzi perikolużi (imsejħa d-DSD) u dawk magħmula skont ir-Regolament (KE) Nru 1272/2008 (imsejjaħ ir-Regolament CLP).

Il-prodott aħħari m'għandux ikun ikklassifikat u ttikkettat bħala tossiku ħafna, bħala sustanza tossika speċifika għal organi ta' mira, bħala sensitizzatur respiratorju jew tal-ġilda jew bħala prodott karċinoġenu, mutaġenu jew tossiku għar-riproduzzjoni jew bħala prodott perikoluż għall-ambjent skont ir-Regolament (KE) Nru 1272/2008 jew id-Direttiva 67/548/KEE.

It-Tabella 6

Klassifikazzjoni tal-prodott aħħari: Ekwivalenza tal-klassifikazzjoni skont ir-Regolament CLP u skont id-DSD

Klassifikazzjoni tat-taħlitiet skont ir-Regolament CLP Klassifikazzjoni ekwivalenti skont id-DSD Tossiku ħafna T jew T+ Sustanza tossika speċifika għal organi ta' mira T, T+ jew Xn Sensitizzatur respiratorju jew tal-ġilda — Sustanza tossika karċinoġena jew mutaġena jew tossika għar-riproduzzjoni Il-kategoriji 1 sa 3 tas-sustanzi tossiċi karċinoġeni jew mutaġeni jew tossiċi għar-riproduzzjoni Perikoluż għall-ambjent N (minbarra R53 u R52/53)

5(a)(i) Derogi li japplikaw għall-gruppi ta' sustanzi

Għall-użu ta' dan il-grupp ta' prodotti, ingħataw derogi għal gruppi definiti ta' sustanzi li jistgħu jinsabu fil-prodott finali. Dawn id-derogi jistipulaw il-klassifikazzjonijiet ta' periklu li ngħataw deroga għal kull grupp ta' sustanzi speċifiku u l-kundizzjonijiet tad-deroga assoċjati u l-limiti tal-konċentrazzjoni li japplikaw. Id-derogi huma stipulati fl-Appendiċi u japplikaw għall-gruppi ta' sustanzi li ġejjin:

1. Preżervattivi miżjudin mas-sustanzi li jagħtu l-kulur, mal-aġenti li jgħaqqdu u mal-prodott finali (a) Preżervattivi ta' ġol-bottijiet (b) Preżervattivi użati fil-magni tal-lewn (c) Preżervattivi b'saff niexef (d) Stabbilizzaturi tal-preżervattivi

2. Aġenti li jnixxfu u għal kontra t-tqaxxir (a) Aġenti li jnixxfu (b) Aġenti għal kontra t-tqaxxir

3. Inibituri tal-korrużjoni (a) Inibituri tal-korrużjoni (b) Prevenzjoni tal-firdirram

4. Tensjoattivi (a) Tensjoattivi ta' użu ġenerali (b) Alkilfenoletoksilati (APEOs) (c) Tensjoattivi perfluworinati

5. Sustanzi funzjonali mixxellanji b'applikazzjoni ġenerali (a) Emulsjoni tar-raża tas-siliċju fiż-żebgħa l-bajda, s-sustanzi li jagħtu l-kulur u l-bażijiet għall-għoti ta' lewn ħafif (b) Metalli u l-komposti tagħhom (c) Materja prima minerali, inkluż materjal għall-mili (d) Aġenti li jinnewtralizzaw (e) Luminanti ottiċi (f) Pigmenti

6. Sustanzi funzjonali mixxellanji b'applikazzjonijiet speċjalizzati (a) Protetturi UV u stabbilizzaturi (b) Plastifikanti

7. Fdalijiet li jista' jkun hemm fil-prodott finali (a) Formaldeid (b) Solventi (c) Monomeri li ma jirreaġixxux (d) Komposti Aromatiċi Volatili u komposti aloġenati

5(a)(ii) Kundizzjonijiet ta' deroga li japplikaw għas-siti tal-produzzjoni

Għandhom japplikaw kundizzjonijiet addizzjonali marbuta mal-produzzjoni taż-żebgħa u l-verniċ fil-każ ta' derogi għal tossini akuti jew għal tossini li għandhom organi speċifiċi fil-mira. F'dan il-każ l-applikanti għandhom jibagħtu provi li huma ssodisfaw ir-rekwiżiti li ġejjin:

— is-sustanzi li għalihom tapplika l-klassifikazzjoni ta' tossini akuti jew ta' tossini li għandhom organi speċifiċi fil-mira għandhom juru konformità mal-Valuri indikattivi ta' Limitu tal-Espożizzjoni fuq ix-Xogħol (OELV) rilevanti Ewropej jew mal-OELV tal-Istat Membru partikulari għas-sustanza(/i), bl-applikazzjoni tal-limitu l-aktar strett;

— fejn ma hemm l-ebda OELV ta' referenza, l-applikant għandu juri kif il-proċeduri tas-saħħa u s-sikurezza għat-trattament tal-ingredjent(i) fis-siti tal-produzzjoni għall-prodott taż-żebgħa finali bl-ekotikketta jnaqqsu kemm jista' jkun l-espożizzjoni għalih(om);

— is-sustanzi li għalihom tapplika klassifikazzjoni bħala ajrusol jew fwar għandhom juru li l-ħaddiema ma jkunux esposti għalihom f'din il-forma;

— is-sustanzi li għalihom tapplika l-klassifikazzjoni għall-forma niexfa tagħhom għandhom juru li l-ħaddiema ma jistgħux jiġu f'kuntatt mas-sustanza f'din il-forma matul il-manifattura.

Valutazzjoni u verifika: L-applikant għandu juri l-konformità ma' dan il-kriterju billi jipprovdi dikjarazzjoni tal-klassifikazzjoni u/jew tan-nuqqas ta' klassifikazzjoni għal:

— il-prodott taż-żebgħa jew tal-verniċ finali skont il-metodoloġiji għall-klassifikazzjoni tat-taħlitiet mogħtija fir-Regolament (KE) Nru 1272/2008 u fil-leġiżlazzjoni kollha li temendah;

— l-ingredjenti tal-formula taż-żebgħa jew tal-verniċ li jaqgħu fi ħdan il-gruppi ta' sustanzi elenkati fil-punt 5(a)(i) u li huma preżenti f'konċentrazzjonijiet ta' iktar minn 0,010 %.

Din id-dikjarazzjoni għandha tkun ibbażata fuq tagħrif miġbur skont ir-rekwiżiti mogħtija fl-Appendiċi.

Għandhom jiġu identifikati wkoll l-ingredjenti attivi li għalihom jistgħu japplikaw limiti speċifiċi tal-konċentrazzjoni skont ir-Regolament (KE) Nru 1272/2008 u li jistgħu jaqgħu taħt il-valur ta' limitu ta' 0,010 %.

L-informazzjoni teknika li ġejja għandha tiġi pprovduta biex tappoġġa d-dikjarazzjoni tal-klassifikazzjoni jew in-nuqqas ta' klassifikazzjoni tal-ingredjenti:

(i) għal sustanzi li ma ġewx irreġistrati taħt ir-Regolament REACH jew li għad m'għandhomx klassifikazzjoni CLP armonizzata: informazzjoni li tissodisfa r-rekwiżiti elenkati fl-Anness VII tar-Regolament REACH;

(ii) għal sustanzi li ġew irreġistrati taħt ir-Regolament REACH u li ma jissodisfawx ir-rekwiżiti għall-klassifikazzjoni CLP: informazzjoni bbażata fuq id-dossier tar-reġistrazzjoni tar-REACH li tikkonferma l-istatus mhux ikklassifikat tas-sustanza;

(iii) għal sustanzi li għandhom klassifikazzjoni armonizzata jew li huma awtoklassifikati: skedi tad-dejta dwar is-sikurezza fejn dawn ikunu disponibbli. Jekk dawn ma jkunux disponibbli jew is-sustanza tkun awtoklassifikata, għandha tingħata informazzjoni rilevanti għall-klassifikazzjoni ta' periklu tas-sustanzi skont l-Anness II tar-Regolament REACH;

(iv) fil-każ ta' taħlitiet: l-iskedi tad-dejta dwar is-sikurezza fejn dawn ikunu disponibbli. Jekk dawn ma jkunux disponibbli, għandu jiġi pprovdut kalkolu tal-klassifikazzjoni tat-taħlita skont ir-regoli mogħtija fir-Regolament (KE) Nru 1272/2008, flimkien mal-informazzjoni rilevanti għall-klassifikazzjoni ta' periklu tat-taħlitiet skont l-Anness II tar-Regolament REACH.

Is-sustanzi u t-taħlitiet għandhom ikunu kkaratterizzati skont it-taqsimiet 10, 11 u 12 tal-Anness II tar-Regolament REACH (Rekwiżiti għall-Kompilazzjoni tal-Iskedi tad-Dejta dwar is-Sikurezza). Dan għandu jinkludi informazzjoni dwar il-forma fiżika u l-istat tal-ingredjenti u għandu jinkludi l-identifikazzjoni tal-ingredjenti nanomaterjali mmanifatturati li għalihom 50 % jew iktar tal-partikoli fid-distribuzzjoni dimensjonali numerika jkollhom dimensjoni esterna waħda jew aktar fil-firxa tad-daqs ta' 1 nm sa 100 nm.

L-applikant għandu jidentifika wkoll is-sustanzi u t-taħlitiet użati fil-formulazzjoni taż-żebgħa li jaqgħu taħt ir-rekwiżiti speċifiċi għal deroga kif stabbilit fl-Appendiċi. Għal kull sustanza jew taħlita li ngħatat deroga għandha tingħata informazzjoni ta' appoġġ li turi kif ġew issodisfati r-rekwiżiti tad-deroga.

5(b) Restrizzjonijiet li japplikaw għas-Sustanzi ta' Tħassib Serju Ħafna

F'konformità mal-Artikolu 6(7) tar-Regolament (KE) Nru 66/2010, il-prodott finali u kwalunkwe ingredjent jew materja prima, sakemm ma jkunux ingħataw deroga speċifika għal hekk, m'għandux ikun fihom sustanzi li:

— jissodisfaw il-kriterji mogħtija fl-Artikolu 57 tar-Regolament REACH;

— ġew identifikati skont il-proċedura deskritta fl-Artikolu 59(1) tar-Regolament REACH li jistabbilixxi l-Lista ta' Sustanzi Kandidati ta' Tħassib Għoli Ħafna.

Ma għandha tingħata l-ebda deroga għal sustanzi li jissodisfaw xi waħda minn dawn il-kundizzjonijiet jew it-tnejn li huma, u li jkunu jinsabu fi prodott taż-żebgħa jew tal-verniċ f'konċentrazzjonijiet ogħla minn 0,10 % (ta' piż skont il-piż).

Valutazzjoni u verifika: L-applikant għandu jipprovdi dikjarazzjoni ta' konformità ma' dan il-kriterju, appoġġata minn dikjarazzjonijiet ta' konformità ffirmati mill-fornituri tiegħu. L-applikanti għandhom juru li huma wettqu skrinjar tal-ingredjenti fil-konfront tal-Lista ta' Sustanzi Kandidati ta' Tħassib Għoli Ħafna u l-kriterji mogħtija fl-Artikolu 57 tar-Regolament REACH.

5(c) Restrizzjonijiet li japplikaw għal sustanzi perikolużi speċifiċi

Il-prodott finali ma għandux ikun fih is-sustanzi perikolużi li huma speċifikament identifikati fl-Appendiċi fil-limiti tal-konċentrazzjoni speċifikati jew f'konċentrazzjonijiet ogħla minnhom. Ir-restrizzjonijiet dwar is-sustanzi mogħtija fl-Appendiċi japplikaw għall-ingredjenti u r-residwi li ġejjin taż-żebgħa u l-verniċ:

(i) il-preżervattivi b'saff niexef;

(ii) il-preżervattivi użati fil-magni tal-lewn;

(iii) il-preżervattivi ta' ġol-bottijiet;

(iv) l-istabbilizzaturi tal-preżervattivi;

(v) it-tensjoattivi tal-alkilfenoletoksilati (APEOs);

(vi) it-tensjoattivi perfluworinati;

(vii) il-metalli u l-komposti tagħhom;

(viii) il-pigmenti;

(ix) il-plastifikanti;

(x) il-formaldeid liberu.

Valutazzjoni u verifika: Ir-rekwiżiti ta' verifika u ttestjar huma kif speċifikati fl-Appendiċi għal kull sustanza u skont kif ikun rilevanti għall-forom speċifiċi taż-żebgħa u l-verniċ.

Il-kriterju nru 6. Tagħrif għall-konsumaturi

6(a) Il-kliem li ġej għandu jidher fuq il-pakkett jew ikun mehmuż miegħu: — “Naqqas kemm jista' jkun il-ħela taż-żebgħa billi tikkalkula kemm żebgħa se jkollok bżonn”; — “Erfa' ż-żebgħa mhux użata biex tintuża mill-ġdid”; — “L-użu mill-ġdid taż-żebgħa jista' jnaqqas kemm jista' jkun, b'mod effettiv, l-impatt ambjentali tal-prodotti tul iċ-ċiklu tal-ħajja tagħhom”.

6(b) L-informazzjoni ġenerali u l-avviżi li ġejjin għandhom jidhru fuq il-pakkett jew ikunu mehmuża miegħu: — kif wieħed għandu jikkalkula kemm żebgħa se jkollu bżonn qabel ma jixtri l-prodott, sabiex tonqos kemm jista' jkun il-ħela taż-żebgħa, u ammont li jiġi rrakkomandat bħala linja gwida (pereżempju, għal metru kwadru ta' ħajt hemm bżonn ta' x litri ta' żebgħa); — x'għandu jagħmel dak li jkun biż-“żebgħa mhux użata” flimkien ma' ħolqa għas-sit tal-Internet, fejn din tkun disponibbli, jew id-dettalji ta' kuntatt minn fejn il-konsumatur jista' jsib tagħrif aktar iddettaljat dwar dan.

6(c) L-avviżi u r-rakkomandazzjonijiet li ġejjin dwar kif wieħed għandu juża ż-żebgħa għandhom jidhru fuq il-pakkett jew ikunu mehmuża miegħu: — il-miżuri ta' sikurezza għall-utent. Dan għandu jinkludi rakkomandazzjoni bażika dwar it-tagħmir personali protettiv li għandu jintlibes. Għandu jinkludi wkoll il-miżuri addizzjonali li għandhom jittieħdu meta wieħed juża t-tagħmir taż-żebgħa tal-isprey; — l-użu ta' tagħmir tat-tindif u l-ġestjoni x-xierqa tal-iskart (sabiex jitnaqqas it-tniġġis tal-ilma u l-ħamrija). Pereżempju, avviż li ż-żebgħa li ma tintużax teħtieġ trattament speċjalizzat biex tintrema b'mod sikur fl-ambjent u li għaldaqstant ma għandhiex tintrema mal-iskart tad-dar jew kummerċjali (eż. “Tarmix iż-żebgħa li jibqalek fis-sink tal-kċina jew fit-tojlit, jew f'landa għall-iskart”); — il-ħażna taż-żebgħa f'kundizzjonijiet xierqa (qabel u wara l-ftuħ), inkluż, fejn xieraq, avviż tas-sikurezza.

Valutazzjoni u verifika: L-applikant għandu jiddikjara li l-prodott huwa konformi mar-rekwiżit u jipprovdi lill-korp kompetenti bl-artefatt jew il-kampjuni tal-informazzjoni għall-utent u/jew ħolqa għas-sit tal-Internet tal-manifattur li jkun fiha dan it-tagħrif bħala parti mill-applikazzjoni. Għandu jingħata l-ammont taż-żebgħa rrakkomandat bħala linja gwida.

Il-kriterju nru 7. It-tagħrif li jidher fuq l-Ekotikketta tal-UE

Fejn rilevanti, it-tikketta fakultattiva bil-kaxxa tal-kliem għandu jkollha l-kliem li ġej:

— Kontenut imnaqqas kemm jista' jkun ta' sustanzi perikolużi

— Kontenut imnaqqas ta' komposti organiċi volatili (KOV): x g/l

— Prestazzjoni tajba għall-użu fuq ġewwa (fejn ikunu ssodisfati l-kriterji ta' fuq ġewwa) jew

— Prestazzjoni tajba għall-użu fuq barra (fejn ikunu ssodisfati l-kriterji ta' fuq barra) jew

— Prestazzjoni tajba kemm għall-użu fuq barra kif ukoll għall-użu fuq ġewwa (fejn ikunu ssodisfati kemm il-kriterji ta' fuq ġewwa kif ukoll dawk ta' fuq barra)

Il-linji gwida għall-użu tat-tikketta fakultattiva bil-kaxxa tal-kliem jinsabu fil-“Guidelines for use of the Ecolabel logo” (il-“Linji gwida għall-użu tal-lowgo tal-Ekotikketta”) fuq is-sit tal-Internet li ġej:

http://ec.europa.eu/environment/ecolabel/documents/logo_guidelines.pdf.

Valutazzjoni u verifika: L-applikant għandu jipprovdi kampjun tat-tikketta tal-prodott jew artefatt tal-pakkett fejn titqiegħed l-Ekotikketta tal-UE flimkien ma' dikjarazzjoni ta' konformità ma' dan il-kriterju.

(1) Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (ĠU L 396, 30.12.2006, p. 1).

(2) Kif meħudin mid-Dokument ta' Referenza dwar l-Aqwa Teknoloġija Disponibbli għall-Manifattura ta' Volumi Kbar ta' Kimiċi Inorganiċi (BREF) ta' Awwissu tal-2007.

(3) Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3).

(4) Dawn huma meħtieġa biss f'każ li jsiru dikjarazzjonijiet dwarhom għall-finijiet tal-kummerċjalizzazzjoni taż-żebgħa.

(5) Ara l-istandard EN ISO 2813.

(6) Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).

(7) Il-verniċ u ż-żebgħa l-bajda ta' ġewwa

(8) Iż-żebgħa ta' ġewwa li tkun ingħatat lewn ħafif jew iż-żebgħa u l-verniċ ta' barra

(9) Id-Direttiva tal-Kunsill 67/548/KEE tas-27 ta' Ġunju 1967 rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta' sustanzi perikolużi (ĠU 196, 16.8.1967, p. 1).